Nr. L 297/2 De Europæiske Fællesskabers Tidende 29. 10. 91 RÅDETS FORORDNING (EØF) Nr. 3131/91 af 21. oktober 1991 om fastsættelse for produktionsåret 1991/92 af den repræsentative markedspris og tærskelprisen for olivenolie, forbrugerstøtten i Spanien og Portugal samt de. procentdele af forbrugerstøtten, der skal tilbageholdes ifølge artikel 11, stk. 5 og 6, i forordning nr. 136/66/EØF RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det .Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 89, stk. 1, og artikel 234, stk. 2 under henvisning til Rådets forordning nr. 136/66/EØF af 22. september 1966 om oprettelse af en fælles markeds- ordning for fedtstoffer (1), senest ændret ved forordning (EØF) nr. 1720/91 ?, særlig artikel 4, stk. 4, andet afsnit, og artikel 11, stk. 6, under henvisning til forslag fra Kommissionen, og ud fra følgende betragtninger: Den repræsentative markedspris skal fastsættes ifølge kriterierne i artikel 7 i forordning nr. 136/66/EØF ; tærskelprisen bør fastsættes således, at salgsprisen for det indførte produkt ved et grænsetoldsted, der fastlægges i overensstemmelse med artikel 9 i forordning nr. 136/66/ EØF, er på samme niveau som den repræsentative markedspris, idet der tages hensyn til virkningen af de i artikel 11, stk. 6, i nævnte forordning omhandlede foran- staltninger ; i artikel 2 i. Rådets forordning (EØF) nr. 3416/90 af 27. november 1990 om indførelse af fællesskabsstøtte til forbrug af olivenolie i Spanien og Portugal (?) er kriteri- erne for tilnærmelsen af denne støtte til det fælles støtte- niveau fastsat ; ud fra disse kriterier bør forbrugerstøtten i Spanien og Portugal i produktionsåret 1991/92 fastsættes på det i artikel 2 i nærværende forordning anførte niveau ; () EFT nr. 172 af 30. 9. 1966, s. 3025/66. ( EFT nr. L 162 af 26. 6. 1991, s. 27. () EFT nr. L 330 af 29. 11. 1990, s. 6. i henhold til artikel 11, stk. 5 og 6, i forordning nr. 136/ 66/EØF skal en vis procentdel af forbrugerstøtten i hvert olivenolieproduktionsår anvendes dels til finansiering af anerkendte brancheorganisationer som omhandlet i stk. 3 i nævnte artikel, dels til finansiering af foranstaltninger til fremme af olivenolieforbruget i Fællesskabet ; de nævnte procentdele bør derfor fastsættes for produktionsåret 1991/92 — UDSTEDT FØLGENDE FORORDNING : Artikel 1' For produktionsåret 1991/92 fastsættes den repræsentative markedspris og tærskelprisen for olivenolie således : — repræsentativ markedspris : 197,28 ECU/100 kg — tærskelpris : 194,20 ECU/100 kg. Artikel 2 For produktionsåret 1991/92 fastsættes forbrugerstøtten for olivenolie i Spanien og Portugal således : — for Spanien : 45,67 ECU/100 kg — for Portugal : 49,42 ECU/100 kg. Artikel 3 1. For produktionsåret 1991/92 fastsættes den i artikel 11, stk. 5, i forordning nr. 136/66/EØF omhandlede procentdel af forbrugerstøtten til 1,4 %. 2. For produktionsåret 1991/92 > fastsættes  den procentdel af forbrugerstøtten, der skal anvendes til de i artikel 11, stk. 6, i forordning nr. 136/66/FØF omhand- lede foranstaltninger, til 1 %. Artikel 4 Denne forordning træder i kraft den 1. november 1991.